حازم امام

حازم محمد يحيى الحريه امام (معروف بـ حازم امام) (10 مايو 1975 -) لعيب كورة قدم مصرى لقبه التعلب الصغير

 نشأته 
حازم امام بينتمى لعيلة كروية كبيره فى مصر ، هو ابن الكابتن حماده امام وحفيد الحارس يحيى امام لعيبة الزمالك المعروفين 

بيلعب فى مركز لاعب وسط ، وابتدا مسيرتة الإحترافية بـنادى الصيد فى القاهرة قبل ما ينتقل لنادى الزمالك فهو حقق سنين كويسه قبل ما ينتفل لاوروبا احترف حازم إمام بنادى أودينيزى الايطالى فى صيف 1996 بعد ما اختاروه احسن صانع العاب فى افريقيا سنة 1996. و قال ابوه الكابتن حمادة إمام فى برنامج تلفزيونى فى رمضان 2003 ان فى نفس اليوم اللى وقع فيه حازم إمام مع أودينيزى كلمه الكابت حماده امام السير أليكس فيرغسون فى التليفون - اللى كان رئيس النادى فى الوفت ده - بيطلب منه ام حازم امام يجى مانشيستر يونيتد

بعد البداية الكويسه مع النادى الايطالي، أصيب حازم إمام إصابة خليته يبعد عن الملاعب لباقى الموسم. و كان بيعانى من ظروف الصعبه فى الحياة فى ايطاليا عشان سنه الصغير. و فى 1998 وقع حازم إمام على عقد إعارة مع نادى دى غرافتشاب و قعد هناك 18 شهر. بعدها، و فى صيف 2000 رجع حازم إمام الى أودينيزى عشان يلاقى نفسه فى قائمة الاحتياطي، فقرر الرجوع الى مصر. و رجع فى البداية بعقد إعارة قعد لمدة 6 شهور بعدها اتحول الى عقد بيع. و اعتزل حازم إمام فى سنه 2008 و هو دلوقتى عضو فى مجلس إدارة النادى.

 مشواره الكروى 
 الزمالك 1993 - 1997 
راح حازم إمام لنادى الزمالك جاى من نادى الصيد . لعب اول ماتش ليه مع الفريق الاول لنادى الزمالك فى موسم 1993 - 1994 بتاريخ 12 نوفمبر 1993 ضد الاتحاد السكندرى ، و شارك كبديل للاعب عفت نصار فى وقت ان الزمالك كسب 2 - 0 جابهم اللاعب ايمانويل امونيكى 

فى اول موسم ملعبش حازم كتير من الماتشات ، وشارك فى أغلبها كلاعب إحتياطى . فى الموسم اللى بعده (1994 - 1995) و بعد ما نقل ايمانويل امونيكى الى نادى سبورتينج لشبونه ، ابتدا نجم حازم إمام فى اللمعان اشترك كلاعب اساسى و جاب جونين وساعد فى صنع حوالى 10 اجوان

بعد اداء حازم الكويس فى نادى الزمالك والمنتخب الأوليمبي، إختاره المدرب رود كرول - مدرب المنتخب المصرى فى الوقت ده - عشان ينضم لصفوف المنتخب فلعب اول ماتش له ضد منتخب جنوب أفرقيا فى 24 نوفمبر، 1995.

 أودينيزى 1997 - 2001 
بعد ما اختاروه احسن صانع العاب فى افريقيا سنه 1996، رشح السيد بيرباولو مارينيو حازم للمدرب البرتو زاكارونى وقدمه على إنه زيكو الجديد "زيكو ابن الاهرامات". و بجد انضم حازم الى لنادى أودينيزى و كده يكون اول مصرى وعربى يلعب فى ٍالدورى الايطالى. و زاكارونى عمل حازم كمهاجم و مش صانع العاب، عشان كده ضاعت فرصته فى اللعب اساسى مع وجود الاتنين ماريكو أموروز و أوليفر بيرهوف فلعب حازم 4 ماتشات بس كلاعب إحتياطى.

وفى وقت الاعداد لموسم 1997 - 1998 انضم حازم للماتشات و اجاب جون برأسية فى شباك نادى سامبدوريا. و اول ماتش رسمى لـحازم إمام فى موسم 1997 - 1998 كانت ضد ريجينيا فى كأس ايطاليا و جاب الجون التانى لفريقه. مع اداء حازم الكويس فى وقت الاعداد، عمل زاكرونى بالإستعانه بحازم فى 7 ماتشات بس و عشان الاتنين ماريكو أموروز و أوليفر بيرهوف اللى قادوا النادى الى احسن مراكزه فى الدروي، المركز التالت. و اتأهل الفريق الى كأس الإتحاد الاوربى.

فى وقت ده عرف حازم انه مش هيلعب اساسى فى الفريق، ووقع عقد إعارة مع فريق دى غرافتشاب النيديرلاندى.

 دى غرافتشاب 1999 - 2000 
بعد ما راح لنادى دى غرافتشاب بعقد إعارة، لعب حازم اساسى فى الفريق و اصبح حاجه كبيره فى الدروى النيديرلاندى. مع مرور الوقت، وبسبب لعبه الكويس عمل حازم إمام قاعدة جماهرية مش قليل بالنسبه للاعب العربى. و حصل حازم عرض من نادى أياكس أمستردام، لكن ناديه أودينيزى اصر انه يرجعحال بين عملية الانتقال.

 أودينيزي، مره تانيه 
بعد تمسك نادى أودينيزى برجوع حازم، ورفضو العرض المقدم من نادى أياكس فحازم إمام شاف انه احتياطى مرة تانيه لانه فشل فى تقديم نفسه كلاعب جيد ، فعرف ان مستقبله فى اوروبا بقى مجرد حلم، فقرر الرجوع لناديه القديم، نادى الزمالك.

فى البدايه نقل حازم بعقد إعارة، قعد لمدة 6 شهور، وبعدها، عمل نادى أودينيزى ببيعه رسمى للزمالك.

 الزمالك 2001 - 2008 
لما رجع حازم لنادى الزمالك، كان كابتن الفريق و كان مستواه سيء جدا ودايما كان احتياطى ، و لكن كان رمز للزمالك و لقى حب جماهير النادي، كمان كل جماهير مصر. خاصة انه كان العوامل المؤثرة فى فوز منتخب مصر بـكأس الأمم الافريقية سنة 1998 فى بوركينا فاسو.

و شارك حازم فى فوز نادى الزمالك بتلاته القاب دورى مصرى ولقب كأس مصر ولقبان كأس السوبر ولقب بطولة دورى ابطال افريقيا سنة 2002.

كمان كان احد اكبر عيوب حازم إمام قلة لياقته البدنية ووزنه الزائد . فمن موسم 2004 - 2005 قل مستوى حازم إمام كتير عشان كده ظهر بمستوى من وقت ده لكن استمر الجمهور دعمه و تشجيعه. و مع بداية موسم 2007 - 2008 اتعرض نادى الزمالك لمشاكل واتراجع نتائج النادى و كان هينزل درجة تانية قل المستوى بشكل سنة. زاد الضغط الجماهيرى على حازم، و استنى الجماهير مستوى جيد منه و لكن قلة لياقته البدنية هى اللى خليته يفكر فى الاعتزال.

 المشاركات 
شارك فى:
 كاس الامم الافريقيه 1996
 كاس الامم الافريقيه 1998
 كاس القارات 1999
 كاس الامم الافريقيه 2000
 كاس الامم الافريقيه 2002
 كاس الامم الافريقيه 2004

 الاعتزال 
بعد هبوط مستواه، ازداد غضب الجمهور منه والضغط العصبى عليه طلبو منه الاعتزال و علق حازم و قال: "الجمهور ساندنى كتير من بدايتي، من غير الجماهير ده انا ولا حاجه. طبعا ده رأيهم وواجب عليا انى احترمه" و ده بعد ما نزل فى ماتش الزمالك والإسماعيلى فى اخر 10 دقائق و ظهر فى مستوى ضعيف قوى وده اللى خلى الجمهور يهاجمه و كان بيطلب منه بالاعتزال. بعد كلام ده و فى نفس اليوم قال حازم إمام انه عايز يعتزل وان قرار الاعتزال قريب جدا
وفى يوم 25 مايو 2008 فى اخر ماتشات موسم 2007 - 2008 و فى نهائى كأس مصر فى ماتش ضد إنبى. وقبل الماتش، اتفاجئ الكل بجماهير نادى الزمالك رافعه شعارات "لا لإعتزالك ياحازم" و ردد الكل اسمع حازم قبل المبارة فى إشاره منهم لتعاطفهم مع حازم نهايتاً بأعضاء الفريق وهم لابسين قمصان مطبوع عليها صورة حازم مع جمله "لا تعتزل". و بعد نهاية الماتش، وفوز نادى الزمالك بكأس مصر على إنبى 2 - 1. شال حازم إمام كأس البطولة و بمعنى نهاية مشواره الكروى الطويل اللى ملئه حب الجمهور ودعمه له. و هو دلوقتى عضو فى مجلس إدارة نادى الزمالك.

 المنتخب المصرى 
شارك حازم إمام مع المنتخب الوطنى المصرى فى كتير من النجاحات و كان مجموع ماتشاته مع منتخب مصر 87 ماتش احرز فيها 16 جوون. و كان اول جون لحازم إمام هو فى بطولة الالعاب الافريقية الأولمبية سنه 1995 فى زيمبابوى فى شباك زامبيا و اللى كان سبب من اسباب ان مصر تكون اول المجموعة. كمان كان لعب حازم رائع فى الماتش النهائى ضد زيمبابوى كان من اسباب فوز المنتخب الوطنى المصرى الأولمبى بالبطوله. اما عن أجسن اوقاته مع المنتخب فكان مع منتخب مصر الاول فى كأس الأمم الافريقية سنة 1998 فى بوركينا فاسو. و كان جون حازم إمام فى شباك منتخب تونس فى كأس الأمم الافريقية 2002 هو الجون الاحسن لحازم.

 بطولات جابها مع فرق 
 بطولتين مع منتخب مصر الوطني:
 بطوله كأس الأمم الافريقية (1998 - بوركينا فاسو).
 بطوله بطولة الالعاب الافريقية الأولمبية (1995 - زيمبابوى).
 15 بطوله مع نادى الزمالك
 3 بطولات دورى مصرى (1993و2001و2004)
 بطولتين بطولة دورى ابطال افريقيا (1996 و 2002).
 بطولات القاب كأس السوبر الافريقى (1994) و(1997) و(2003)
 بطولتين كأس السوبر المصرى (2001 و 2002).
 بطولتين كأس مصر (2001 - 2002 و 2007 - 2008).
 بطولة بطولة كأس النوادى العربية (2003).
 بطولة كاس السوبر المصرى السعودى سنة (2003)

 مشواره مع المنتخب المصرى الوطنى 
 24 نوفمبر 1995 جنوب افريقيا & مصر 2/0 ماتش ودي
 26 نوفمبر 1995 مصر & زامبيا 3/2 ماتش ودي
 8 يناير 1996 مصر & تونس 2/1 ماتش ودى واحرز حازم جون
 15 يناير 1996 مصر & انجولا 2/1 كاس افريقيا
 18 يناير 1996 مصر & الكاميرون 1/2 كاس افريقيا
 24 يناير 1996 جنوب افريقيا & مصر 0/1 كاس افريقيا
 27 يناير 1996 مصر & زامبيا 1/3 كاس افريقيا
 8 نوفمبر 1996 مصر & نامبيا 7/1 تصفيات كاس العالم
 8 يونيه 1997 مصر & تونس 0/0 تصفيات كاس العالم
 14 يونيه 1997 مصر & يوغسلافيا 0/0 ماتش ودي
 16 يونيه 1997 مصر & غانا 2/0 ماتش ودى و جاب جون* 21 يونيه 1997 المغرب & مصر 1/0 تصفيات كاس افريقيا
 13 يوليه 1997 مصر & السنغال تصفيات كاس افريقيا و جاب جون
 27 يوليه 1997 مصر & اثيوبيا 8/1 تصفيات كاس افريقيا وجاب 3 اجوان هاتريك
 17 اغسطس 1997 مصر & ليبريا 5/0 تصفيات كاس العالم جاب جون
 3 ديسمبر 1997 مصر & غانا 3/2 ماتش ودى و جاب جون
 24 ديسمبر 1997 الجزائر & مصر 0/0 ماتش ودي
 25 يناير 1998 تايلاند & مصر 1/1 ماتش ودي
 27 يناير 1998 مصر & كوريا الجنوبية 0/2 ماتش ودي
 31 يناير 1998 مصر & كوريا الجنوبية 1/1 (4/5 بضربات الجزاء) ماتش ودي
 10 فبراير 1998 مصر & موزامبيق 2/0 كاس افريقيا
 13 فبراير 1998 مصر & زامبيا 4/0 كاس افريقيا
 17 فبراير 1998 مصر & المغرب 0/1 كاس افريقيا
 21 فبراير 1998 مصر & كوت فوار 0/0 (5/4 ببينالتيات ) كاس افريقيا
 25 فبراير 1998 مصر & بوركينافاسو 2/0 كاس افريقيا
 28 فبراير 1998 مصر & جنوب افريقيا 2/0 نهائى كاس افريقيا
 16 سبتمبر 1998 مصر & كوت فوار 0/0 ماتش ودي
 23 سبتمبر 1998 استونيا & مصر 2/2 ماتش ودى و جاب جون
 29 سبتمبر 1998 مقدونيا & مصر 2/2 ماتش ودي
 28 اكتوبر 1998 اليابان & مصر 1/0 ماتش ودى 31 - 16 اكتوبر 1998 جنوب افريقيا & مصر 2/1 ماتش ودي
 27 ديسمبر 1998 الكويت & مصر 1/1 ماتش ودي
 16 فبراير 1999 مصر & بلغاريا 3/1 ماتش ودى و جاب جوون
 30 مارس 1999 بلجيكا & مصر 0/1 ماتش ودى و جاب حازم جون المكسب
 29 يونيه 1999 زيمبابوى & مصر 1/1 ماتش ودى و جاب حازم جون
 10 يوليه 1999 مصر & نيوزيلاندا 1/1 ماتش ودى و جاب حازم جون
 15 يوليه 1999 مصر & نيوزيلاندا 1/0 ماتش ودي
 25 يوليه 1999 مصر & بوليفيا 2/2 كاس القارات
 27 يوليه 1999 مصر & المكسيك 2/2 كاس القارات
 29 يوليه 1999 مصر & السعودية 1/5 كاس القارات
 12 نوفمبر 1999 مصر & غانا 1/2 ماتش ودي
 15 نوفمبر 1999 مصر & نامبيا 1/0 ماتش ودي
 3 يناير 2000 مصر & توجو 2/1 ماتش ودي
 5 يناير 2000 مصر & الجابون 4/0 ماتش ودي
 9 يناير 2000 كوت فوار & مصر 2/0 ماتش ودي
 28 يناير 2000 مصر & السنغال 1/0 كاس افريقيا
 1 فبراير 2000 مصر & بوركينافاسو 4/2 كاس افريقيا
 20 ابريل 2000 مصر & موريشيوس 2/0 تصفيات كاس العالم
 23 ابريل 2000 مصر & مورشيوس 4/2 تصفيات كاس العالم
 7 يونيه 2000 ايران & مصر 1/1 (7/8 بضربات الجزاء) ماتش ودي
 9 يونيه 2000 مصر & كوريا الجنوبية 0/1 ماتش ودي
 17 يونيه 2000 مصر & غانا 2/0 ماتش ودي
 9 يوليه 2000 السنغال & مصر 0/0 تصفيات كاس العالم
 6 يناير 2001 مصر & الإمارات 2/1 ماتش ودي
 9 يناير 2001 مصر & زامبيا 3/1 ماتش ودي
 14 يناير 2001 مصر & ليبيا 4/0 تصفيات كاس افريقيا
 17 يناير 2001 مصر & الصين 0/0 (3/2 بضربات الجزاء) ماتش ودي
 19 يناير 2001 مصر & ايطاليا 1/1 (4/5 بضربات الجزاء) ماتش ودي
 23 يناير 2001 مصر & كوريا الشمالية 1/0 ماتش ودي
 28 يناير 2001 مصر & المغرب 0/0 تصفيات كاس العالم
 24 فبراير 2001 نامبيا & مصر 1/1 تصفيات كاس العالم
 11 مارس 2001 مصر & الجزائر 5/2 تصفيات كاس العالم
 26 ابريل 2001 مصر & كوريا الجنوبية 1/2 ماتش ودي
 30 ديسمبر 2001 قطر & مصر 2/2 ماتش ودي
 11 يناير 2002 مصر & بوركينا فاسو 2/2 ماتش ودي
 20 يناير 2002 مصر & السنغال 0/1 كاس افريقيا
 25 يناير 2002 مصر & تونس 1/0 كاس افريقيا و جاب حازم جون
 31 يناير 2002 مصر & زامبيا 2/1 كاس افريقيا و جاب حازم جون
 4 فبراير 2002 مصر & الكاميرون 0/1 كاس افريقيا
 20 نوفمبر 2002 تونس & مصر 0/0 ماتش ودي
 16 ديسمبر 2002 الإمارات & مصر 1/2 ماتش ودي
 22 ديسمبر 2002 مصر & غانا 0/0 ماتش ودي
 12 فبراير 2003 مصر & الدنمارك 1/4 ماتش ودي
 30 ابريل 2003 فرنسا & مصر 5/0 ماتش ودي
 8 يونيه 2003 مصر & مورشيوس 7/0 تصفيات كاس افريقيا و جاب حازم جون
 20 يونيه 2003 مصر & مدغشقر 6/0 تصفيات كاس افريقيا
 10 اكتوبر 2003 مصر & السنغال 1/0 ماتش ودي
 15 نوفمبر 2003 مصر & جنوب افريقيا 2/1 ماتش ودي
 18 نوفمبر 2003 مصر & السويد 1/0 ماتش ودي
 8 يناير 2004 مصر & رواندا 5/1 ماتش ودي
 14 يناير 2004 مصر & الكونغو 2/2 ماتش ودي
 17 يناير 2004 مصر & بوركينافاسو 1/1 ماتش ودي
 25 يناير 2004 مصر & زيمبابوى 2/1
 24 مايو 2004 مصر & زيمبابوى 2/0 ماتش ودي
 6 يونيه 2004 السودان & مصر 0/3 تصفيات كاس العالم
 27 مايو 2005 الكويت & مصر 0/1 ماتش ودى و جاب حازم جون

 القاب اللى عنده و ارقامه القياسيه 
 احسن لاعب افريقى فى القارة مرتين 1996 و 2003 بما جاب البطوله مع الزمالك دورى الابطال
 احسن لاعب مهارى و حريف فى بطولة بيبسى للمهارات (2001).
 احسن لاعب كرة قدم مصرى (2003).
 اختاروه من ضمن فريق منتخب افريقيا مرتين (1996 و 2002).
 احسن لاعب ناشيء فى بطولة كأس الأمم الافريقية (1998 - بوركينا فاسو).

 مصادر 

 لينكات برانيه 


تصنيف:لاعبين كوره قدم وسط
تصنيف:لعيبة كورة قدم مصريين
تصنيف:لعيبة الزمالك
تصنيف:لعيبة الدورى المصرى الممتاز
تصنيف:لعيبه فريق مصر لكوره قدم للشباب
تصنيف:لاعبين فريق مصر لكوره قدم
تصنيف:لعيبة كاس امم افريقيا 1996
تصنيف:لعيبة كاس امم افريقيا 1998
تصنيف:لعيبة كاس القارات 1999
تصنيف:لعيبة كاس امم افريقيا 2000
تصنيف:لعيبة كاس امم افريقيا 2002
تصنيف:لعيبة كاس امم افريقيا 2004
تصنيف:لعيبة كسبو كاس امم افريقيا
تصنيف:لعيبة اودينيزى
تصنيف:لعيبة كوره قدم مصريين مغتربين